Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 680

(2) Ez a felelősség nem érinti a vétségeket elkövető természetes személyek büntetőjogi felelősségét. 10.57. CIKK Bűnsegély és felbujtás Ennek az alszakasznak a rendelkezései vonatkoznak a 10.54. cikkben említett vétségekkel kapcsolatos bűnsegélyre és felbujtásra is. EU/KR/hu 203 10.58. CIKK Lefoglalás A 10.54. cikkben említett vétség esetén mindegyik Fél gondoskodik arról, hogy illetékes hatóságai jogosultak legyenek a feltehetően hamis védjeggyel ellátott áruk, szerzői jogi kalózkodás által érintett áruk vagy bármely olyan kapcsolódó anyag és eszköz, amelyet alapvetően a szóban forgó vétség elkövetéséhez használnak, továbbá a vétséggel kapcsolatos okirati bizonyíték, valamint a jogsértő tevékenységből eredő vagy abból közvetve vagy közvetlenül származó bármely vagyontárgy lefoglalására. 10.59. CIKK Büntetések A 10.54. cikkekben említett vétségek esetében a Felek olyan büntetéseket alkalmaznak, ideértve a szabadságvesztést és/vagy a pénzbüntetést is, amelyek hatékonyak, arányosak és elrettentő erejűek. EU/KR/hu 204 10.60. CIKK Elkobzás

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes